गैस सिलेंडर दामों में बढ़ोतरी का विरोध
कुचामनसिटी | हालही में रसोई गैस सिलेंडर की कीमत में हुई बढ़ोत्तरी के विरोध में प्रदेश महिला कांग्रेस सचिव मृदुला कोठारी के नेतृत्व में कांग्रेसजनों ने मंगलवार को मुख्यमंत्री के नाम एक ज्ञापन देकर विरोध जताया। उपखण्ड कार्यालय में सौंपे ज्ञापन में बताया कि एक रसोई गैस सिलेंडर की कीमत में बढ़ोतरी को गलत बताते हुए वापस कम किए जाने की मांग की है। ज्ञापन में महिला उत्पीड़न, निशुल्क दवा काउंटरों पर हुई दवाओं की कमी, शहर में बदहाल सफाई व्यवस्था को लेकर मांग की गई। इस मौके पर ब्लॉक कांग्रेस अध्यक्ष शेरखान, पालिका में प्रतिपक्ष नेता हेमाराज चावल, सेवादल के इमदाद खान, हुसैन लीलगर, नियामत अली, आरिफ शेख आदि मौजूद थे।
hin_Deva hin_Deva